SISEKAITSEAKADEEMIA

Finantskolledž

TOLLI JA MAKSUNDUSE ERIALA ÕPPEKAVA

|  |  |
| --- | --- |
| Haridustase | Rakenduskõrgharidus |
| Õppekava nimetus eesti keeles | **Toll ja maksundus** |
| Õppekava nimetus inglise keeles | *Customs and Taxation* |
| Õppekava kood EHISes | **129777** |
| Õppekavagrupp | Ärindus ja haldus |
| Õppe läbiviimise õigus | Vastavalt Vabariigi Valitsuse 18.12.2008. a määrusega nr 178 kinnitatud „Kõrgharidusstandardile“ |
| Õppe maht | 180 EAP |
| Õppekava nominaalkestus | 3 aastat |
| Õppevormid | Päevaõpe |
| Õppekeel | Eesti keel |
| Õppeväljundite saavutamiseks vajalikud muud keeled | Inglise ja vene keel |
| Õppekava juht | Finantskolledži direktor |
| Õppekavaversiooni kohaldatakse alates 2020/2021 õppeaastast vastuvõetud üliõpilaste suhtes. | |

# ÕPPE EESMÄRGID JA OODATAVAD ÕPIVÄLJUNDID

Tolli ja maksunduse õppekava eesmärgiks on:

* luua üliõpilastele võimalused kaasaegse maksu- ja tollispetsialistile vajaliku erialase rakenduskõrghariduse omandamiseks;
* toetada üliõpilaste kujunemist usaldusväärseteks, kliendikeskseteks, koostööaltiks, nõustamisoskuslikuks ning uuendusmeelseteks spetsialistideks;
* toetada üliõpilastel teadmiste, oskuste ja väärtuste kujunemist, mis on vajalikud magistriõppe tasemel õpingute jätkamiseks ja elukestvaks õppeks.

Tolli ja maksunduse õppekava lõpetamisel üliõpilane:

* mõistab ühiskonna, Euroopa Liidu, riigi ja avaliku halduse toimimise alused;
* teab ametniku õigusi ja talle esitatavaid nõudmisi, kohustusi ja piiranguid, juhindudes oma tegevuses ametniku eetika põhimõtetest;
* suhtleb suuliselt ja kirjalikult eesti keeles vähemalt tasemel C1 (kõrgtase), inglise keeles vähemalt tasemel B2 (edasijõudnu tase) ning vene keeles suuliselt vähemalt B1 (suhtluslävi tase, kolm osaoskust: lugemine, rääkimine, kuulamine);
* omab klienditeenindajale vajalikke kompetentse ning nõustab ettevõtlustegevuses osalejat tolli ja maksu valdkonnas;
* täidab maksuhalduri põhiülesandeid vastavalt valitud õppesuunale;
* rakendab finants-, maksu- ja tollialaseid teadmisi ja oskusi analüüsides isikute maksukäitumist kooskõlas kehtivate õigusnormidega.

# ÕPPE ALUSTAMISE TINGIMUSED

Õppekavale saab kandideerida isik

* kellel on keskharidus või sellele vastav kvalifikatsioon;
* kes vastab avaliku teenistuse seaduse § 14 lõikele 1 ja § 15 ning Vabariigi Valitsuse 19.12.2012. a määruses nr 113 „Ametnike haridusele, töökogemusele ja võõrkeelte oskusele esitatavad nõuded“ toodule.

Õppekavale õppima asumise tingimused on sätestatud „Sisekaitseakadeemiasse vastuvõtmise tingimustes ja korras“.

# ÕPPEKAVA SÜVAÕPPESUUNDADE, VALIKMOODULITE JA -AINETE VALIKUVÕIMALUSED JA –TINGIMUSED

**Süvaõppesuunad**

Õppekaval on kaks süvaõppesuunda: toll ja maksundus. Üliõpilase süvaõppesuuna valik toimub teisel õppeaastal tööandja vajadusi, akadeemia võimalusi ning üliõpilase õppeedukust ja soove arvestades.

**Erialane valikmoodul**

Üliõpilane valib õpinguperioodi jooksul erialaste valikainete moodulis välja toodud valikaineid vähemalt 5 EAP ulatuses. Erandina on võimalik mooduli täitmiseks valida kolledži direktori käskkirjaga ühekordselt kinnitatud aineid, mis võidakse luua vastavalt tööturu vajadustele.

**Üldõpingute valikmoodul**

Üliõpilane valib õpinguperioodi jooksul üldõpingute valikmoodulisse valikaineid vähemalt 10 EAP ulatuses. Valikmooduli ained igaks õppeaastaks kinnitatakse õppeprorektori käskkirjaga. Lisaks võib üliõpilane valikmoodulisse valida üldoskuste omandamiseks õppeaineid teistest Sisekaitseakadeemia õppekavadest või külalisüliõpilasena teistest kõrgkoolidest. Kui üliõpilase keeleoskuse taseme testimise tulemusena selgub, et üliõpilane ei valda õpingute läbimiseks nõutaval tasemel eesti, vene ja/või inglise keelt, siis tuleb tal valida keeleoskuse taseme parendamiseks vastava keele valikainekursused.

Vähemalt ühe õppeaine peab üliõpilane õpingute jooksul valima lähtudes isiklikust huvist.

# ÕPPE LÕPETAMISE TINGIMUSED JA LÕPETAMISEL VÄLJASTATAVAD DOKUMENDID

Õpe lõpeb lõputöö kaitsmisega. Lõputöö on praktilise või teoreetilise suunitlusega uurimus, mille koostamine aitab kaasa üliõpilase erialaste teadmiste süvendamisele ning näitab üliõpilase oskust näha probleeme, kasutada omandatud teadmisi ja praktilisi kogemusi olukorra analüüsimiseks ja lahendite väljapakkumiseks, suutlikkust formuleerida oma mõtteid ning esitada need nõuetekohases vormis. Lõputöö kaitsmisele lubatakse üliõpilane, kes on täitnud õppekava nõutud mahus ja täitnud lõputöö kaitsmisele pääsemise tingimused.

Üliõpilastele antakse pärast õppekava täies mahus täitmist bakalaureuse kraad ning  kõrghariduse diplom koos akadeemilise õiendiga.

# ÕPPEKAVA ÜLESEHITUS

|  |  |  |
| --- | --- | --- |
| Mooduli/aine nimetus | EAP | E/A |
|  | **30** |  |
| 1. Siseturvalisus ja kriisireguleerimine | 4 | E |
| 1. Õiguse õpetus | 8 | E |
| 1. **Kirjalik ja suuline eneseväljendamine** | 4 | E |
| 1. **Enese ja teiste juhtimine ning sotsiaalne kompetentsus** | 4 | E |
| 1. **Üldõpingute valikmoodul** | 10 | A |
| **ERIALAÕPINGUD** |  |  |
| **6. Keeleõppe moodul** | **9** |  |
| 6.1. Erialane eesti keel | 3 | E |
| 6.2. Erialane vene keel | 3 | E |
| 6.3. Erialane inglise keel | 3 | E |
| **7.** **Ettevõtluskeskkond** | 7 | E |
| **8. Ettevõtlustegevuse nõustamine** | 20 | E |
| **9. Maksu- ja tollinõustamine** | **20** |  |
| 9.1. Maksu- ja tollinõustamine I | 10 | E |
| 9.2. Maksu- ja tollinõustamine II | 10 | E |
| **10. Maksud ja maksustamine** | **25** |  |
| 10.1. Maksud ja maksustamine I | 11 | E |
| 10.2. Maksud ja maksustamine II | 10 | E |
| 10.3. Maksud ja maksustamine III | 4 | E |
| **11. Praktikad** | **30** |  |
| 11.1. Tutvumispraktika | 3 | A |
| 11.2. Ettevõtluspraktika | 10 | A |
| 11.3. Ametipraktika | 17 | A |
| **SÜVAÕPPESUUNAD** |  |  |
| **12. MAKSUNDUS** | **23** |  |
| 12.1. Maksujärelevalve | 23 | E |
| **13. TOLLINDUS** | **23** |  |
| 13.1. Tollijärelevalve | 23 | E |
| **14. ERIALASTE VALIKAINETE MOODUL** | **5** |  |
| 14.1. Maksuõiguse aktuaalsed probleemid | 3 | A |
| 14.2. Tolliõiguse aktuaalsed probleemid (inglise keeles) | 3 | A |
| 14.3. Euroopa Liidu rahandus (inglise keeles) | 3 | A |
| 14.4. Rahvusvaheline koostöö | 3 | A |
| 14.5. Sissejuhatus erialasesse vene keelde | 2 | A |
| 14.6. Maksualaste süütegude menetlemine kohtupraktikas | 3 | A |
| 14.7. Praktika välisriigis | 6 | A |
| **15. LÕPUTÖÖ MOODUL** | **11** |  |
| 15.1. Teadustöö metodoloogia | 3 | E |
| 15.2. Lõputöö | 8 | E |

# MOODULITE LOETELU, MAHT JA LÜHIKIRJELDUSED

|  |  |  |
| --- | --- | --- |
| Mooduli/aine nimetus | EAP | E/A |
| **ÜLDÕPINGUD** | 30 |  |
| 1. Siseturvalisus ja kriisireguleerimine | 4 | E |
| Mooduli eesmärk:  üliõpilasel on arusaam ümbritsevast julgeolekukeskkonnast, kriisireguleerimisest ja eetilisest käitumisest riigiametnikuna ning oskus rakendada neid teadmisi juhtumite analüüsimisel, erinevas kultuurikontekstis ja simuleeritud hädaolukorras.  Mooduli läbimisel üliõpilane:   * analüüsib siseturvalisust mõjutavaid tegureid ja turvalisuse tagamise üldiseid põhimõtteid riigi sise-ja väliskeskkonna seisukohalt, juhindudes lugupidava ja professionaalse käitumise alustest erinevate kultuuride, väärtushinnangute ning religioonide suhtes; * rakendab eetilise käitumise ja hea halduse põhimõtteid töösuhetes ettetulevate eetiliste dilemmade ning korruptsiooniohtlike olukordade lahendamisel; * analüüsib hädaolukorra lahendamist, juhindudes kriisireguleerimise teooriast, riskianalüüsist, elutähtsa teenuse toimepidevuse analüüsist ning kriisikommunikatsiooni korraldamise põhimõtetest.   Moodulit hinnatakse moodulipõhiselt. | | |
| 1. Õiguse õpetus | 8 | E |
| Mooduli eesmärk:  üliõpilasel on arusaam õiguse teoreetilistest alustest ning oskus rakendada neid teadmisi õiguslikku tähendust omavate avalik- ja eraõiguslike situatsioonide analüüsimisel.  Mooduli läbimisel üliõpilane:   * mõistab Eestis kehtiva õiguskorra ülesehitust, eristades era- ja avaliku õiguse valdkondi; * rakendab õiguse realiseerimisel subsumeerimise ja tõlgendamise võtteid; * viib läbi lihtsama haldusmenetluse.   Moodulit hinnatakse moodulipõhiselt. | | |
| 1. Kirjalik ja suuline eneseväljendamine | 4 | E |
| Mooduli eesmärk:  üliõpilasel on arusaam erinevate dokumentide ja kirjalike üliõpilastööde olemusest, eesmärkidest ja nõuetest ning oskus neid koostada ja ette kanda.  Mooduli läbimisel üliõpilane:   * koostab eesmärgipäraseid, sisult ja vormilt korrektseid ametikirju ja haldusdokumente, järgides asjaajamise üldiseid põhimõtteid ja kirjakeele normi; * koostab ülesehituselt loogilisi, stiililt sobivaid ja keeleliselt korrektseid eriala- ja tarbetekste, lähtudes SKA üliõpilastööde koostamise ja vormistamise juhendi nõuetest ja kasutades peamiseid kontoritarkvara programme ning teadusandmebaase; * koostab ja esitleb loogilisi ja argumenteeritud ettekandeid, toetades neid kaasaegsete IKT vahenditega.   Moodulit hinnatakse moodulipõhiselt. | | |
| 1. **Enese ja teiste juhtimine ning sotsiaalne kompetentsus** | **4** | E |
| Mooduli eesmärk:  üliõpilasel on arusaam professionaalse suhtlemise, organisatsioonilise käitumise ja meeskonna juhtimise alustest ning oskus rakendada neid teadmisi enda ja teiste tegevuse tõlgendamisel ja juhtimisel.  Mooduli läbimisel üliõpilane:   * analüüsib enese ja teiste käitumist erialatöö kontekstis juhindudes inimese isiksuse, grupikäitumise ja organisatsioonikäitumise põhialustest; * rakendab peamiseid ametnikutöös vajaminevaid professionaalse suhtlemise tehnikaid (aktiivne kuulamine ja tagasiside andmine, konflikti juhtimine ja enesekehtestamine); * rakendab erinevaid enese ja teiste juhtimise põhimõtteid meeskonnas töötamisel ja juhtimisolukordade analüüsimisel.   Moodulit hinnatakse moodulipõhiselt. | | |
| 1. Üldõpingute valikmoodul | 10 | A |
| Mooduli eesmärk:  võimaldada üliõpilasel arendada õpingute läbimiseks vajalikku keeleoskust, kehalist ja/või vaimselt võimekust oma huvialadele või vajadustele vastavas üldteadmiste ja -kompetentsi valdkonnas, et tagada enda edukas hakkamasaamine, eneseteostus ja areng, kodanikuaktiivsus, sotsiaalne kaasatus ning tööhõive.  Mooduli läbimisel üliõpilane:  • valdab riigikeelt kõrgtasemel ning inglise ja vene keelt kesktasemel;  • on arendanud teisi vaimseid ja/või kehalisi võimeid oma huviala või üldteadmiste ja -oskuste osas;  • on arendanud sotsiaalseid kompetentse edukaks toimetulekuks ühiskondlikus ja tööelus.  Moodulit hinnatakse ainepõhiselt. | | |
| **ERIALAÕPINGUD** | | |

|  |  |  |
| --- | --- | --- |
| **6. KEELEÕPE** | **9** |  |
| 6.1. Erialane eesti keel | 3 | E |
| 6.2. Erialane vene keel | 3 | E |
| 6.3. Erialane inglise keel | 3 | E |
| Mooduli eesmärk:  üliõpilastel on oskus kasutada eesti keelt kõrgtasemel, inglise keelt edasijõudnud tasemel ja vene keelt suhtluslävi tasemel.  Mooduli läbimisel üliõpilane:   * arendab ametialaseks suhtlemiseks vajalikku suulist ja kirjalikku eneseväljendust; * omandab ja kinnistab vene keeles erialaseks suhtlemiseks vajaliku sõnavara ning grammatikastruktuurid; * omandab ja kinnistab inglise keeles erialaseks suhtlemiseks vajalikku sõnavara ning grammatikastruktuurid.   Mooduli hinnatakse ainepõhiselt. | | |
| **6.1. Erialane eesti keel** | **3** | **E** |
| Aine eesmärk:  üliõpilasel on ametialaseks suhtlemiseks vajalik suuline ja kirjalik eneseväljendusoskus.  Aine läbimisel üliõpilane:   * koostab ja esitab ametialasel teemal suulise ettekande (kõne); * koostab korrektses ja ladusas eesti keeles intervjuu riigiametnikuga; * oskab koostada täpset, selget, üheselt mõistetavat ametiteksti. | | |
| **6.2. Erialane vene keel** | **3** | **E** |
| Aine eesmärk:  üliõpilasel on omandatud erialaseks suhtlemiseks vajalik sõnavara ning grammatikastruktuurid Euroopa Nõukogu keeleoskustasemel B1.  Aine läbimisel üliõpilane:   * koostab suulise esitluse erialasel teemal vene keeles; * arendab vestlust vene keeles tööalastes suhtlusolukordades, kasutades lihtsaid seostatud lauseid, õppeprotsessis omandatud sõnavara ja keelendeid; * kirjeldab kaasüliõpilastele tüüpilisi tööalaseid sündmusi lihtsate seostatud lausetega; * selgitab lühidalt oma seisukohti ja otsuseid, sealhulgas erialaga seotud teemadel; * koostab kokkuvõtte erialaga seotud teemal, eristades olulist tekstiinfot ebaolulisest kokkuvõtte koostamisel. | | |
| **6.3. Erialane inglise keel** | **3** | **E** |
| Aine eesmärk:  üliõpilasel on omandatud erialaseks suhtlemiseks vajalik sõnavara ning grammatikastruktuurid Euroopa Nõukogu keeleoskustasemel B2.  Aine läbimisel üliõpilane:   * analüüsib pikemaid kõnesid ja ettekandeid erialasel teemal; * arendab vestlust inglise keeles tööalastes suhtlusolukordades, väljendades ja põhjendades oma seisukohti ka sama keele emakeelsele kõnelejale; * kirjutab tekste erialaga seotud teemadel, kommenteerides ja põhjendades oma seisukohti; * koostab inglise keeles selge ja üksikasjaliku suulise esitluse erialasel teemal. | | |
| **7. Ettevõtluskeskkond** | **7** | **E** |
| Mooduli eesmärk:  üliõpilane analüüsib tüüpolukordades ettevõtte lähi- ja kaugkeskkonda nii ettevõtja kui ühiskonna vaatenurgast.  Mooduli läbimisel üliõpilane:   * selgitab majanduse kui terviksüsteemi toimimise printsiipe ja põhiprobleeme; * analüüsib kaupade ja teenuste turge ning seal esinevaid probleeme, seostades neid avaliku sektori funktsioonidega; * hindab makromajanduskeskkonna seisundit ja tulevikuväljavaateid; * rakendab levinumaid analüüsiraamistikke ja -meetodeid majandus- ja ettevõtluskeskkonna analüüsimiseks.   Moodulit hinnatakse moodulipõhiselt. | | |
| **8. Ettevõtlustegevuse nõustamine** | **20** | **E** |
| Mooduli eesmärk:  üliõpilane nõustab tüüpolukorras ettevõtlustegevuses osalejaid üldistes õiguslikes ja majanduslikes küsimustes.  Mooduli läbimisel üliõpilane:   * analüüsib füüsilise ja juriidilise isiku majandustegevusega seonduvaid küsimusi tsiviil- ja äriõiguse raamistikus; * selgitab tootlikkuse ja kulude juhtimise rolli ning rakendusvõimalusi ettevõtluses; * analüüsib ettevõtluses osalejate majandustehingute sisu finantsarvestuse õigusaktidest lähtuvalt; * hindab esitatud projektdokumentatsiooni alusel projekti rakendatavust ettevõtluskeskkonnas rakendades vajalikke digipädevusi; * nõustab ettevõtlustegevuses osalejaid õiguslikes ja majanduslikes aspektides.   Moodulit hinnatakse moodulipõhiselt. | | |
| **9. Maksu- ja tollinõustamine** | **20** |  |
| 9.1. Maksu- ja tollinõustamine I | 10 | E |
| 9.2. Maksu- ja tollinõustamine II | 10 | E |
| Mooduli eesmärk:  üliõpilane nõustab tüüpolukordades maksukohustuslasi nii tolli kui maksu valdkonnas.  Mooduli läbimisel üliõpilane:   * omab süsteemset ülevaadet valdkonnast, selle põhimõistetest ja printsiipidest, orienteerudes iseseisvalt maksu- ja tollialastes õigusaktides; * kasutab ametnikutöös vajaminevaid suhtlemise ja nõustamise tehnikaid.   Moodulit hinnatakse ainepõhiselt. |  |  |
| **9.1. Maksu- ja tollinõustamine I** | **10** | **E** |
| Mooduli eesmärk:  üliõpilane teab maksu ja tolli valdkonna põhialuseid.  Mooduli läbimisel üliõpilane:   * omab süsteemsest ülevaadet maksu ja tolli valdkonna põhimõistest; * kasutab valdkonnas kasutatavaid elektroonseid keskkondi; * kirjeldab Eesti maksusüsteemi põhimõtteid; * omab ülevaadet menetluse põhimõtetest ja printsiipidest; * rakendab ametnikutöös vajaminevaid professionaalse suhtlemise tehnikaid. |  |  |
| **9.2. Maksu- ja tollinõustamine II** | **10** | **E** |
| Mooduli eesmärk:  üliõpilane orienteerub valdkonnapõhistes õiguslikes ja majanduslikes tüüpolukordades.  Mooduli läbimisel üliõpilane:   * orienteerub iseseisvalt maksu- ja tollialastes õigusaktides; * analüüsib tüüpolukordades maksu- ja eelarvepoliitilisi otsuseid ning nende mõju ühiskonnale; * defineerib maksuvõla olemust, selle ajatamise ja sissenõudmise võimalusi; * rakendab maksu- ja tollialaseid õigusakte tüüpolukordade lahendamisel. | | |
| **10. Maksud ja maksustamine** | **25** |  |
| 10.1. Maksud ja maksustamine I | 11 | E |
| 10.2. Maksud ja maksustamine II | 10 | E |
| 10.3. Maksud ja maksustamine III | 4 | E |
| Mooduli eesmärk:  üliõpilane mõistab maksusüsteemi toimimise ja maksustamise aluseid.  Mooduli läbimisel üliõpilane:   * tõlgendab riiklike ja kohalike maksude reegleid ja lahendab nendega seotud ülesandeid nii õiguslikus kui majanduslikus käsitluses; * orienteerub aktuaalsetes maksualastes küsimustes.   Moodulit hinnatakse ainepõhiselt. |  |  |
| **10.1. Maksud ja maksustamine I** | **11** | **E** |
| Mooduli eesmärk:  üliõpilane orienteerub kaudsetes maksudes.  Mooduli läbimisel üliõpilane:   * tõlgendab kaudsete maksude reegleid; * lahendab kaudsete maksudega seotud ülesandeid nii õiguslikus kui majanduslikus käsitluses. |  |  |
| **10.2. Maksud ja maksustamine II** | **10** | **E** |
| Mooduli eesmärk:  üliõpilane orienteerub otsestes maksudes.  Mooduli läbimisel üliõpilane:   * tõlgendab otseste maksude reegleid; * lahendab otseste maksudega seotud ülesandeid nii õiguslikus kui majanduslikus käsitluses. |  |  |
| **10.3. Maksud ja maksustamine III** | **4** | **E** |
| Mooduli eesmärk:  üliõpilane orienteerub üksikisiku maksustamises ja teistes aktuaalsetes maksudega seotud olukordades.  Mooduli läbimisel üliõpilane:   * tõlgendab üksikisiku maksustamise reegleid ja lahendab ülesandeid; * mõistab kohalike maksude kehtestamise ja administreerimise põhimõtteid; * orienteerub aktuaalsetes maksustamise küsimustes. | | |
| **11. Praktikad** | **30** |  |
| 11.1. Tutvumispraktika | 3 | A |
| 11.2. Ettevõtluspraktika | 10 | A |
| 11.3. Ametipraktika | 17 | A |
| Mooduli eesmärk:  erialase praktilise kogemuse omandamine ja teoreetiliste teadmiste kinnistamine praktikas ning kutsevõimekuse saavutamine.  Praktika läbimisel üliõpilane:   * rakendab omandatud teadmisi ja oskusi töös, olles valmis tegutsema spetsialisti ülesannetes; * oskab klienti teenindada nii avalikus kui ka erasektoris.   Moodulit hinnatakse praktika põhiselt. |  |  |
| **11.1. Tutvumispraktika** | **3** | **A** |
| Praktika eesmärk:  üliõpilasel on arusaam praktika asutuse eesmärgist ja toimimisest ning võimalustest oma karjääri planeerimisel.  Praktika läbimisel üliõpilane:   * teab praktikaasutuse strateegilisi eesmärke ja arengusuundi; * tunneb praktikaasutuse struktuuri ja töökorraldust; * teab ja järgib ametnikule esitatavaid nõudeid. |  |  |
| **11.2. Ettevõtluspraktika** | **10** | **A** |
| Praktika eesmärk:  erialase praktilise kogemuse omandamine ja teoreetiliste teadmiste kinnistamine praktikas ning kutsevõimekuse saavutamine erasektoris.  Praktika läbimisel üliõpilane:   * mõistab ettevõtte toimimise põhimõtteid; * rakendab teoreetilisi teadmisi töökeskkonnas; * teab ja järgib tegevusvaldkonna regulatsioone ja eetilisi põhimõtteid. |  |  |
| **11.3. Ametipraktika** | **17** | **A** |
| Praktika eesmärk:  erialase praktilise kogemuse omandamine ja teoreetiliste teadmiste kinnistamine praktikas ning kutsevõimekuse saavutamine avalikus sektoris.  Praktika läbimisel üliõpilane:   * rakendab teoreetilisi teadmisi töökeskkonnas; * kasutab ametniku tööks vajalikke suhtlemise tehnikaid; * viib läbi teeninduslikke ja/või järelevalvelisi toiminguid. |  |  |
| **SÜVAÕPPESUUNAD** |  |  |
| **12. MAKSUNDUS** | **23** |  |
| 12.1. Maksujärelevalve | 23 | E |
| Mooduli eesmärk:  üliõpilane viib läbi maksumenetluse vastavalt kehtivatele regulatsioonidele.  Mooduli läbimisel üliõpilane:   * hindab ettevõtte majandusnäitajate alusel ettevõtte finantsseisundit; * rakendab maksukontrolli läbi viies haldus- ja maksumenetluse põhimõtteid; * teab rahvusvahelise maksustamise üldpõhimõtteid; * orienteerub maksejõuetusõiguse alustes; * teab süüteomenetluse üldpõhimõtteid ja hindab menetluse läbiviimise otstarbekust.   Moodulit hinnatakse moodulipõhiselt. | | |
| **13. TOLLINDUS** | **23** |  |
| 13.1. Tollijärelevalve | 23 | E |
| Eesmärk:  üliõpilane mõistab tolliformaalsusi ja viib läbi tollikontrolli lihtsamaid toiminguid.  Mooduli läbimisel üliõpilane:   * mõistab tolli rolli riiklikus järelevalves, sh riskianalüüsi tehnikaid ja tollikontrolli läbiviimise põhimõtteid; * viib läbi esmast isikute ja transpordivahendite dokumentide kontrolli; * analüüsib tollikontrolli, kaubanduse ja majanduse vahelisi seoseid; * käsitseb õiguspäraselt, turvaliselt ja tulemuslikult tööks vajalikke erivahendeid ning kohaldab enesekaitsevõtteid kriisisituatsioonides; * teab süüteomenetluse üldpõhimõtteid ja hindab menetluse läbiviimise otstarbekust.   Moodulit hinnatakse moodulipõhiselt. | | |
| **14. ERIALASTE VALIKAINETE MOODUL** | **5** |  |
| 14.1. Maksuõiguse aktuaalsed probleemid | 3 | A |
| 14.2 Tolliõiguse aktuaalsed probleemid (inglise keeles) | 3 | A |
| 14.3. Euroopa Liidu rahandus (inglise keeles) | 3 | A |
| 14.4. Rahvusvaheline koostöö | 3 | A |
| 14.5. Sissejuhatus erialasesse vene keelde | 2 | A |
| 14.6. Maksualaste süütegude menetlemise aktuaalsed küsimused  kohtupraktikas | 3 | A |
| 14.7. Praktika välisriigis | 6 | A |
| Mooduli eesmärk:  Üliõpilane on vastavalt oma eelistustele ja vajadustele süvendanud erialaseid teadmisi.  Mooduli läbimisel üliõpilane:   * omab vastavalt oma eelistustele ja vajadustele erialal töötamiseks vajalikke teadmisi ning oskab õpitut praktikas ja võimalike edasiste õpingute käigus rakendada.   Moodulit hinnatakse ainepõhiselt. | | |
| **14.1. Maksuõiguse aktuaalsed probleemid** | **3** | **A** |
| Aine eesmärk:  üliõpilane on tutvunud erinevate juhtumite põhjal aktuaalsete maksuõiguse probleemidega.  Aine läbimisel üliõpilane:   * teab maksuõiguse aktuaalseid probleeme Eestis; * teab ja oskab leida erinevate maksuõiguse probleemide kohta käivaid kohtulahendeid; * oskab analüüsida kohtulahendeid, tuues välja olulised maksustamise aspektid. | | |
| **14.2. Tolliõiguse aktuaalsed probleemid (inglise keeles)** | **3** | **A** |
| Aine eesmärk:  üliõpilane on tutvunud erinevate juhtumite põhjal aktuaalsete tolliõiguse probleemidega.  Aine läbimisel üliõpilane:   * teab tolliõiguse aktuaalseid probleeme Eestis; * teab ja oskab leida erinevate tolliõiguse probleemide kohta käivaid kohtulahendeid; * oskab analüüsida kohtulahendeid, tuues välja olulised tolliõiguse aspektid. | | |
| **14.3. Euroopa Liidu rahandus (inglise keeles)** | **3** | **E** |
| Aine eesmärk:  üliõpilasel on teadmisedEuroopa Liidu olemusest ning rahanduse toimimisest.  Aine läbimisel üliõpilane:   * omab süsteemset ülevaadet Euroopa Liidu olemust ja rahanduse toimimise üldpõhimõtetest; * mõistab Euroopa Liidu erinevate poliitikate, eelarve tulude ja kulude olemust ja arengu iseärasusi; * mõistab Euroopa Liidu finantsraamistiku ja eelarve ülesehitust ning seost Eesti riigieelarvega. | | |
| **14.4. Rahvusvaheline koostöö** | **3** | **A** |
| Aine eesmärk:  erialaste teadmiste ja kogemuse omandamine rahvusvaheliselt maksu- või tolli valdkonnas, kasutades riikidevahelist üliõpilaste vahetust või muud rahvusvahelise koostöö vormi.  Aine läbimisel üliõpilane:   * omab erialaseid teadmisi ja kogemust rahvusvahelise koostöö valdkonnas. | | |
| **14.5. Sissejuhatus erialasesse vene keelde** | **2** | **A** |
| Aine eesmärk:  igapäevaseks tööalaseks suhtlemiseks vajaliku praktilise kõnekeele oskuse kinnistamine.  Aine läbimisel üliõpilane**:**   * esitleb ennast, kasutades kursusel omandatud keelendeid (sõnavara, grammatilisi struktuure); * eristab tekstides olulist infot ebaolulisest, edastades seda arusaadavas keeles; * rakendab kursusel omandatud keelelist kompetentsi erialaga seotud igapäevastes suhtlussituatsioonides, esitades ja vastates küsimustele kursusel läbitud teemade raames. | | |
| **14.6. Maksualaste süütegude menetlemine kohtupraktikas** | **3** | **A** |
| Aine eesmärk:  üliõpilasel on ülevaade maksualaste süütegude menetlemisest kohtupraktika näitel.  Aine läbimisel üliõpilane:   * on kursis maksualaste süütegude ajakohaste kohtulahenditega; * analüüsib kohtulahendeid tuues välja maksustamise seisukohast olulisi aspekte ja muid õiguspoliitilisi seisukoht; * teab maksualaste süütegude aktuaalselt probleeme. | | |
| **14.7. Praktika välisriigis** | **6** | **A** |
| Aine eesmärk:  üliõpilane oskab enda erialaga seotud valdkonnas kultuuritundlikult suhelda, ennetada ja lahendada kultuurierinevustest tulenevaid erimeelsusi ja konflikte ning kaitsta oma seisukohti suuliselt ja kirjalikult arendades võõrkeele oskust.  Aine läbimisel üliõpilane:   * mõistab keelelisi ja kultuurilisi erinevusi; * töötab efektiivselt multikultuurilises keskkonnas, täites juhendaja juhendamisel praktikaasutuse tööülesandeid; * oskab esindada Eestit rahvusvahelisel tasemel. | | |
| **15. LÕPUTÖÖ MOODUL** | **11** |  |
| 15.1. Teadustöö metodoloogia | 3 | E |
| 15.2. Lõputöö | 8 | E |
| Mooduli eesmärk:  üliõpilane kavandab ja viib läbi akadeemilise uurimistöö.  Mooduli läbimisel üliõpilane:   * koostab lihtsamaid üliõpilastöid vastavalt SKA kirjalike tööde juhendile; * tunneb teadusmetodoloogia põhimõtteid, oskab kavandada ja läbi viia empiirilist uurimust ning koostada lõputööd.   Moodulit hinnatakse ainepõhiselt. | | |
| **15.1. Teadustöö metodoloogia** | **3** | **E** |
| Aine eesmärk:  üliõpilasel on teadmised teadustöö koostamise põhimõtetest ja oskused kasutada olulisemaid andmekogumise ja -analüüsimeetodeid.  Aine läbimisel üliõpilane:   * kasutab uurimustööde koostamisel erinevaid teadusallikaid; * tunneb uurimisküsimuste ja hüpoteeside püstitamise üldiseid aluseid; * rakendab olulisemaid kvantitatiivseid ja kvalitatiivseid andmete kogumise ja analüüsimise meetodeid; * oskab planeerida ja koostada uurimistööd ning analüüsida ja esitleda uuringu tulemusi järgides uurimistööle esitatavaid nõudeid; * omab ülevaadet mõnest asjakohasest statistikatarkvarast (Excel, SPSS jm) ja kasutab sellest olulisemat praktilises andmeanalüüsis. | | |
| **15.2. Lõputöö** | **8** | **E** |
| Lõputöö kirjutamise ja kaitsmise eesmärk:  üliõpilane rakendab kutsealaseid teadmisi akadeemilise töö kirjutamisel ja kaitsmisel.  Lõputöö kaitsmisel üliõpilane:   * viib läbi teadustöö põhimõtetest lähtuvalt uuringu; * analüüsib ja üldistab uurimistöö koostamisel viidatud allikaid; * süvendab iseseisvalt erialaseid teadmisi uurimistöö koostamisel; * näitab oskust omandatud teadmisi ja praktilisi kogemusi kasutada uurimistöö koostamisel ja kaitsmisel. | | |